Diari Oficial de la Generalitat Valenciana


Sumari del DOGV 3932, del 05-02-2001 (2001/982)

ORDRE de 18 de gener de 2001, de la Conselleria de Cultura i Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2001-2002, regulades en l'Ordre de 24 de novembre de 2000, així com la quantia de les ajudes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3932

Data del DOGV
:   05-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/982


Data del document
:   18-01-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * suport econòmic
    * ensenyament primari
    * ensenyament secundari
    * llibre escolar
    * alumnat
    * ajuda pública

ORDRE de 18 de gener de 2001, de la Conselleria de Cultura i Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2001-2002, regulades en l'Ordre de 24 de novembre de 2000, així com la quantia de les ajudes. [2001/X982]
  
La convocatòria d'ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2001-2002, aprovada per l'Ordre de la Conselleria de Cultura i Educació, de 24 de novembre de 2000, va ser realitzada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, per la qual cosa el finançament de les mencionades ajudes va quedar condicionada a l'aprovació dels crèdits corresponents.
  
Una vegada publicada la Llei 12/2000, de 28 de desembre, de Pressupostos de la Generalitat Valenciana per al 2001, i segons el que preceptua l'article 47-11é de la Llei d'Hisenda Pública de la Generalitat Valenciana, text refós aprovat pel Decret Legislatiu de 26 de juliol de 1991, del Consell de la Generalitat Valenciana, és procedent donar publicitat a la quantia de les ajudes i al crèdit destinat a finançar dites ajudes, regulades en l'ordre de la Conselleria de Cultura i Educació citada adés.
  
Per això,
  
ORDENE
  
Primer. Determinació del crèdit
  
El crèdit pressupostari de la línia de subvenció destinada a finançar les ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2001-2002, convocada per l'Ordre de 24 de novembre de 2000 (DOGV núm. 3.891, de 4 de desembre), aprovat per la Llei 12/2000, de 28 de desembre, de Pressupostos de la Generalitat Valenciana, és el que a continuació es determina, a càrrec de la secció 09, servei 03, programa pressupostari 422.20 Ensenyament Primari i l'import total és de mil dos cents set milions cent cinquanta-tres mil pessetes (8.575.004.967 PTA, 7.255.136 euros).
  
Segon. Quantia de les ajudes
  
La quantia de cadascuna de les ajudes és d'11.000 PTA.
  
València, 18 de gener de 2001
  
El conseller de Cultura i Educació,